1.+Introducció



La paraula aprendre significa etimològicament //perseguir per atrapar alguna cosa// i en aquest sentit l’estudiant és aquell que “persegueix el coneixement”. Actualment els docents s’adonen de la importància de que aquesta “persecució” no sigui només responsabilitat dels alumnes. Cada cop està més clar que per molt bons que siguin uns continguts, es requereix d’una bona estratègia metodològica que els converteixi en coneixement. La pregunta és com apren el nostre cervell? Com podem estimular la curiositat i fer que l’aprenentatge sigui relament significatiu? La incorporació de les TIC en educació planteja noves preguntes sobre quina és la millor manera d’aprendre. Que la informació sigui més accessible no vol dir que aprenguem més o millor. Al llarg de la història hi han hagut diverses teories que ho han analitzat de les quals en destacarem el **conductisme, el cognitivisme i el constructivisme**.

Les teories de l'aprenentatge són una font d'estratègies, tàctiques i tècniques d'instrucció verificades. El coneixement d'una varietat d'aquest tipus d'estratègies es fonamental per seleccionar una prescripció efectiva per poder enfrontar un problema instruccional donat, a més les teories de l'aprenentatge ofereixen les bases per poder seleccionar una estratègia inteligent i raonada pel disseny instruccional.

L'aprenentatge ha estat definit de diverses maneres per diversos teòrics, investigadors i professionals de l'educació. Encara que no existeix una definició universalment acceptada, moltes d'elles tenen elements en comú.

La definició de Shuell "L'aprenentatge és un canvi perdurable en la conducta o en la capacitat de comportar-se d'una determinada manera, que resulta de la pràctica o d'alguna altra forma d'experiència", incorpora els elements en comú esmentats abans. Encara que molts teòrics de l'aprenentatge estan en contra d'aquesta definició però no és la definició el que separa una teoria de les altres. La diferència radica més aviat en la seva interpretació.

Aquest wiki pretén donar una visió alhora que una comparació d’aquests paradigmes, recollint les principals característiques de les teories de l'aprenentatge fent-ne la relació amb determinats plantejaments d'integració de les TIC a l'ensenyament.

media type="youtube" key="Vq9XIrNGgoQ" height="385" width="640" align="center"